tomron87/hebrew-wikipedia-sentences-corpus huggingface dataset:
ב-30 ביוני בפרק של התוכנית Raw, משפחת וויאט ניצחו את האוסוס ושיימוס.
שבוע לאחר מכן בתוכנית, הארפר ורואן גברו על האוסוס.
ב-11 ביולי בפרק של התוכנית סמאקדאון, נקבע שהאוסוס יגנו על אליפות הזוגות של ה-WWE נגד משפחת וויאט קרב 2 מתוך 3 הכרעות באירוע באטלגראונד.
ב-2 ביוני בפרק של התוכנית Raw, סת' רולינס בגד בקבוצת המגן, כשתקף את דין אמברוז ורומן ריינס, בצעד שגרם לו לחבור לאות'וריטי.
במהלך השבועות, רולינס ואמברוז תקפו זה את זה והפריעו בקרבות האחד של השני.
הפיוד הועצם כאשר קיין עזר לרולינס לנצח בקרב הכסף בבנק באירוע כסף בבנק, שהתקיים בסוף החודש.
ב-12 ביולי, נקבע שרולינד ואמברוז יתמודדו זה מול זה באירוע באטלגראונד.
ב-30 ביוני בפרק של התוכנית Raw, ג'ק סוואגר וזב קולטר התעמתו עם רוסב ולאנה על השקפתם האנטי אמריקאית.
סוואגר איתגר את רוסב לקרב, שנענה בחיוב אליו שבועיים לאחר מכן בתוכנית.
ב-7 ביולי בפרק של התוכנית Raw קמרון ונעמי הפסידו ל-AJ לי ופייג'.
לאחר הקרב, קמרון ונעמי תקפו אחת את השנייה, מה שהוביל לפירוק של צמד הפאנקדקטילס.
כתוצאה מכך, נקבע שקמרון תתמודד מול נעמי במופע המקדים לאירוע.
במועד קיום האירוע, קרב בין אדם רוז לפאנדנגו נקבע למופע המקדים לאירוע.
+ אישיויות אחרות על המסך תפקיד: שם:צוות השידור באנגליתמייקל קולג'ון "בראדשו" לייפילדג'רי לולרצוות השידור בספרדיתקרלוס קבררהמרסלו רודריגזמראייןטום פיליפסכרוזיםליליאן גרסיהג'סטין רוברטסשופטיםמייק קיודהצ'ארלס רובינסוןג'ון קוןג'ייסון איירסדריק מורמאט בנטריאן טראןרוד זאפאטהפאנל לפני האירוערנה יאנגבוקר טיכריסטיאןאלכס ריילי
בקרב הראשון, אדם רוז ניצח את פאנדנגו, בעוד שבקרב האחר, קמרון ניצחה את נעמי.
האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של ה-WWE נגד חברי קבוצת משפחת וויאט, אריק רואן ולוק הארפר בקרב 2 מתוך 3 הכרעות.
הארפר ורואן השיגו את ההכרעה הראשונה בקרב לאחר שהארפר ביצע על ג'יי אוסו את מהלך הביג בוט.
מנגד, האוסוס השיגו את ההכרעה השנייה לאחר שג'יי הצמיד את הארפר לספירת שלוש.
האוסוס ניצחו בהכרעה השלישית לאחר שביצעו יחדיו את מהלך הסמואן ספלאש על הארפר, מה שהקנה לאוסוס הגנה מוצלחת על התואר.
אז, AJ לי הגנה על אליפות הדיוות נגד פייג'.
בסיום, AJ ביצעה על פייג' את מהלך ה-Black Widow, שממנו פייג' הצליחה לצאת ולבצע בתגובה על AJ את מהלך ה-Paige Turner, שלא הספיק לה כדי לנצח בקרב.
פייג' ניסתה לבצע את מהלך ה-PTO, אך מנגד, AJ ביצעה עליה את מהלך השיינינג וויזארד כדי לנצח בקרב ולהגן על התואר בהצלחה.
בקרב שבא לאחר מכן, רוסב (שלווה לקרב על ידי לאנה) התמודד מול ג'ק סוואגר (שלווה לקרב על ידי זב קולטר).
ברגעי הסיום של הקרב, סוואגר ביצע על רוסב את מהלך הפטריוט לוק מחוץ לזירה, אך רוסב הצליח להימלט מהאחיזה לאחר שהטיח את סוואגר בעמוד הזירה ולאחר מכן גרם לכך שסוואגר הפסיד לו כתוצאה מספירת חוץ.
לאחר הקרב, רוסב ביצע על סוואגר את מהלך ההכנעה שלו, The Accolade.
בקרב הרביעי, דין אמברוז היה אמור להתמודד מול סת' רולינס, אך אמברוז הוצא מן האולם על ידי טריפל H בעקבות כך שהוא נאבק מול רולינס מאחורי הקלעים.
רולינס הכתיר את עצמו למנצח בקרב כתוצאה מפרישה.
מאוחר יותר, כאשר רולינס היה בדרכו לעזוב את האולם, הוא הותקף על ידי אמברוז, אך לבסוף הוא הצליח להתחמק ממנו.
אז, בריי וויאט התמודד מול כריס ג'ריקו.
במהלך הקרב, לוק הארפר ואריק רואן סולקו ממתחם הזירה לאחר שניסו לתקוף את ג'ריקו.
בסיום, ג'ריקו ביצע על וויאט את מהלך הקודברייקר, שהספיק לו כדי להשיג את הניצחון בקרב.
הקרב הלפני אחרון היה קרב באטל רויאל על האליפות הבין יבשתית הפנויה.
בסיום, דולף זיגלר ביצע על שיימוס את מהלך הסופרקיק והדיח אותו.
לעומת זאת, המיז, שהתחבא מחוץ לזירה, הדיח את זיגלר כדי לזכות בתואר.
בקרב המרכזי, ג'ון סינה הגן על אליפות ה-WWE העולמית במשקל כבד נגד רנדי אורטון, רומן ריינס דין וקיין בקרב מרובע.
במהלך הקרב, סינה ביצע על אורטון את מהלך ההכנעה שלו, ה-STF, אך ריינס שבר את מהלך זה.
ריינס ביצע על סינה את מהלך הספיר, אך קיין הצליח להגיע ולעצור את ניסיון ההצמדה שבא לאחר מכן.
ריינס ביצע מהלך ספיר נוסף, הפעם על אורטון דרך מעקה הבטיחות.
הוא המשיך וביצע פעם נוספת את מהלך הספיר, הפעם על קיין, אך מי ששבר את ניסיון ההצמדה שבא לאחר מכן היה האלוף שהגן על התואר, סינה.
האחרון ביצע על ריינס את מהלך הסיום שלו, האטיטיוד אדג'סטמנט, אבל קיין הפריע ומנע את ניסיון ההצמדה של סינה.
קיין ביצע על סינה וריינס את מהלך הצ'וקסלאם, אך זה לא הספיק לו כדי לזכות בתואר.
ריינס ביצע על קיין את מהלך הספיר, אך ספג את מהלך ה-RKO מידי אורטון.
בסיום, סינה ביצע על אורטון את מהלך האטיטיוד אדג'סטמנט תוך כדי שהוא הטיח אותו על קיין ולאחר מכן הוא הצמיד אותו לניצחון, שהקנה לו הגנה מוצלחת על התואר.
הקרב בין סוואגר לרוסב, ששווק תחת השם "ארצות הברית נגד רוסיה", גרם למחלוקת לאחר שלאנה השיבה בתגובות לפני הקרב אשר מאשימות את ארצות הברית על האירועים בעולם אשר המדינה אחראית להם, בעוד שהיא שיבחה את נשיא רוסיה, ולדימיר פוטין, על מנת ליצור שנאה כלפי רוסב.
אמצעי התקשורת ראו בתגובות אלה הפניה סמויה אל התרסקות טיסה 17 של מלזיה איירליינס שלושה ימים קודם לכן.
בתגובה לכך, נציג מה-WWE אמר שלאמירותיה של לאנה אין שום קשר לטרגדיית מלזיה איירליינס", ואף הוסיף שהעלילה של רוסב ולאנה היא חלק מהתוכניות של ה-WWE במשך יותר משלושה חודשים.
ארגטו ה-WWE התנצל על אי ההבנה ובפני כל מי שנפגע מכך.
בתגובה להצהרתו של הארגון, ג'יימס קאלדוול מהאתר PWTorch.com הביע את נקודת מבטו על ההצרה, כשאמר שהיא "ריקה מתוכן", וכל צופה היאבקות יכול היה להבין שלאנה התכוונה להתרסקות המטוס.
סוואגר לא הופיע למחרת בפרק של התוכנית Raw, אך הוא התמודד בקרב חוזר מול רוסב בתוכנית Main Event, שבו סוואגר ניצח כתוצאה מפסילה.
ב-21 ביולי בפרק של התוכנית Raw, טריפל H מינה את ברוק לסנר לטוען לכתר לאליפות ה-WWE העולמית במשקל כבד של ג'ון סינה, כשקבע קרב בין השניים לאירוע סאמרסלאם.
באטלגראונד (2013) הפוסטר הרשמי של האירוע בכיכובו של רייבאק מידע ארגון WWE תאריך 6 באוקטובר 2013 עיר באפלו, ניו יורק אולם פירסט ניאגרה סנטר מספר צופים 11,700 שיר (י) הנושא "The Mighty Fall"בביצוע פול אאוט בוי וביג שון סדרת אירועי שלם וצפה של ה-WWEלילה של אלופיםבאטלגראונד(2013)גיהנום בכלוב סדרת אירועי באטלגראונדראשוןבאטלגראונד(2013)2014
באטלגראונד (2013) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע נערך ב-6 באוקטובר 2013, באולם פירסט ניאגרה סנטר שבבאפלו, ניו יורק.
האירוע היה האירוע הראשון בסדרת אירועי באטלגראונד.
הקרב המרכזי, שהיה בין דניאל בריאן לרנדי אורטון על אליפות ה-WWE הפנויה הסתיים ללא הכרעה לאחר שביג שואו תקף את אורטון, בריאן והשופט.
עוד ברשימת הקרבות, אלברטו דל ריו ניצח את רוב ואן דאם בקרב הארדקור ושמר על אליפות העולם במשקל כבד, קורטיס אקסל ניצח את R-טרות' ושמר על האליפות הבין יבשתית, וקודי רודס וגולדאסט ניצחו את המגן (רומן ריינס וסת' רולינס) וכתוצאה מכך הם נשארו בארגון.
שיעור הקנייה של האירוע בטלוויזיה היה 114,000. שיעור קנייה זה היה השני הנמוך ביותר מזה 17 שנים מאז האירוע ECW December to Dismember.
לאחר שניצח את רנדי אורטון באירוע לילה של אלופים על אליפות ה-WWE, דניאל בריאן הופשט מתואר זה לאחר שהשופט, סקוט ארמסטרונג, הודה שהוא ביצע ספירת שלוש מהירה מדי.
לעומת זאת, טריפל H לא העניק לאורטון את חגורת האליפות בחזרה, משום שהוא ואשתו, סטפני מקמהן, האמינו שהיכולת של אורטון באירוע לילה של אלופים לא הייתה ברמה שבה הם ציפו מהפנים של ה-WWE להיות.
הם טענו שהם רצו את אורטון האכזרי, שניהל מולם פיוד בעבר.
לאחר מכן, נקבע שבריאן ואורטון יתמודדו פעם נוספת זה מול זה, הפעם על חגורת האליפות הפנויה.
ב-23 בספטמבר, ברי בלה הצמידה את AJ לי במהלך קרב חמש נגד חמש.
הצמדה זו העניקה לברי את ההזדמנות להתמודד על אליפות הדיוות מול AJ לי באירוע באטלגראונד.
באירוע לילה של אלופים, רוב ואן דאם ניצח את אלוף העולם במשקל כבד, אלברטו דל ריו, כתוצאה מפסילה.
לעומת זאת, דל ריו שמר על תוארו, מכיוון שחגורת אליפות לא יכולה להחליף ידיים כתוצאה מפסילה.
ב-20 בספטמבר בפרק של התוכנית סמאקדאון, טריפל H העניק לואן דאם קרב חוזר מול דל ריו על התואר באירוע באטלגראונד.
מיד לאחר מכן, דל ריו תקף את ואן דאם מאחורי הקלעים.
שבוע לאחר מכן בתוכנית, הקרב קיבל התניה מסוג קרב הארדקור.
ב-4 באוקטובר בפרק של התוכנית סמאקדאון, ואן דאם ניצח את פאנדנגו כתוצאה מפסילה, אך לאחר הקרב, ואן דאם הניח פח אשפה בפניו של פאנדנגו ואז ביצע עליו את מהלך ה-Van Terminator.
מאוחר יותר באותו הערב, ואם דאם שלח את פח האשפה המרוסק לדל ריו כ"מתנה".
CM פאנק פתח בפיוד בחודש יולי עם פול היימן לאחר שהיימן גרם לו לאבד את הסיכויים לזכות במזוודת כסף בבנק אשר הייתה על חוזה לאליפות ה-WWE במהלך קרב הסולם כסף בבנק באירוע כסף בבנק.
היימן עשה זאת, מכיוון שפאנק הודיע להיימן שהוא לא יזדקק לשירותיו כמנג'ר מעתה ואילך.
מעשה זה הוביל לכך שפאנק נאבק מול ברוק לסנר באירוע סאמרסלאם, שבו פאנק הפסיד.
פאנק המשיך בעימות שלו מול היימן ומול הלקוח האחר שלו, קורטיס אקסל, כאשר זה הוביל לקיום קרב הדחות האנדיקאפ 2 נגד 1 באירוע לילה של אלופים.
לאחר שאקסל הודח, פאנק אזק את היימן ותקף אותו בצורה דומה שבה היימן עשה לו שבועות ספורים קודם לכן בפרק של התוכנית Raw.
רייבאק הגיע ונחלץ לעזרת היימן, כשהוא השליך את פאנק לתוך שולחן ועזר להיימן לנצח בקרב.
ב-23 בספטמבר בפרק של התוכנית Raw, קרב בין פאנק לרייבאק נקבע לאירוע באטלגראונד.
קודי רודס פוטר מה-WWE על ידי טריפל בשל אי ציות לאחרון.
אחיו, גולדאסט, פתח במאמצים כדי להחזיר את קודי.
ב-30 בספטמבר בפרק של התוכנית Raw, האחים רודס היו אמורים להתמודד מול אלופי הזוגות של ה-WWE, רומן ריינס וסת' רולינס מקבוצת המגן בקרב שאינו היה על חגורות האליפות של האחרונים.
טריפל H וסטפני מקמהן החליטו שבמידה שהאחים רודס ינצחו, קודי יוחזר ל-WWE.
מנגד, אם הם יפסידו, גולדאסט ואביו של קודי, דאסטי רודס, ששימש כמאמן ב-NXT, יפוטרו מה-WWE בנוסף להרחקת משפחת רודס מהארגון לאלתר.
באותו הערב, R-טרות' ניצח את האלוף הבין יבשתי, קורטיס אקסל, בקרב שאינו היה על התואר.
יומיים לאחר מכן בפרק של התוכנית Main Event, נודע שהשניים יתמודדו זה מול זה על האליפות הבין יבשתית באירוע באטלגראונד.
ב-30 בספטמבר בפרק של התוכנית Raw וב-4 באוקטובר בפרק של התוכנית סמאקדאון, בריי וויאט שלח מסרים סודיים לקופי קינגסטון לאחר הקרבות של האחרון.
מסרים אלה הובילו לקביעת קרב בין השניים באירוע באטלגראונד.
עוד, נקבע שקאלי הגדול וסנטינו מארלה יתמודדו בקרב זוגות מול The Real Americans (אנטוניו סזארו וג'ק סוואגר).
+ אישיויות אחרות על המסך תפקיד: שם:צוות השידור באנגליתמייקל קולג'ון "בראדשו" לייפילדג'רי לולרצוות השידור בספרדיתקרלוס קבררהמרסלו רודריגזמראיינתרנה יאנגכרוזיםליליאן גרסיהג'סטין רוברטסשופטיםמייק קיודהצ'ארלס רובינסוןג'ון קוןג'ייסון איירססקוט ארמסטרונגצ'אד פטוןמארק האריסרוד זאפאטהפאנל לפני האירועג'וש מת'יוזטנסאיהמיזטייטוס אוניל
המופע המקדים הכיל קרב אחד בודד, ובו דולף זיגלר התמודד מול דמיאן סנדאו.
זיגלר ניצח בקרב לאחר שביצע על סנדאו את מהלך הסיום שלו, הזיג זג.
האירוע עצמו נפתח בקרב שבו אלברטו דל ריו הגן על אליפות העולם במשקל כבד נגד רוב ואן דאם בקרב הארדקור.
דל ריו הכריח את ואן דאם להיכנע למהלך הקרוס ארמברייקר שלו, כאשר ידו של ואן דאם נעטפה בתוך כיסא.
כתוצאה מכך, דל ריו ניצח בקרב ושמר על התואר בהצלחה.
אז, קאלי הגדול וסנטינו מארלה התמודדו מול The Real Americans (אנטוניו סזארו וג'ק סוואגר).
האחרונים ניצחו בקרב לאחר שסזארו ביצע על קאלי את מהלך הסזארו סווינג אשר הספיק לו כדי להצמיד את קאלי לספירת שלוש מוצלחת.
בקרב שבא לאחר מכן, קורטיס אקסל (שלווה לקרב על ידי פול היימן) הגן על האליפות הבין יבשתית נגד R-טרות'.
בסיום, אקסל שמר על תוארו בהצלחה לאחר שביצע על טרות' את מהלך ההאנגמן פייסבאסטר.
בקרב הרביעי, AJ לי הגנה על אליפות הדיוות נגד ברי בלה.
AJ לי שמרה על תוארה לאחר שביצעה מהלך הצמדה על ברי.
לאחר מכן, קודי רודס וגולדאסט התמודד מול אלופי הזוגות של ה-WWE, המגן (רומן ריינס וסת' רולינס) בקרב שבו משרות העבודה של משפחת רודס הונחו על כף המאזניים.
רודס וגולדאסט ניצחו בקב לאחר שרודס ביצע על רולינס את מהלך הקרוס רודס.
בעקבות זאת, השניים שמרו על עבודתם ב-WWE.
בקרב שבא לאחר מכן, בריי וויאט התמודד מול קופי קינגסטון.
וויאט ניצח בקרב לאחר שביצע על קינגסטון את מהלך "האחות אביגיל".
בקרב הלפני אחרון, CM פאנק התמודד מול רייבאק.
בסיום, המנג'ר של רייבאק, פול היימן, הוציא מקל במבוק מתחת לזירה וניסה להכות בעזרתו את פאנק.
בזמן שדעתו של השופט הוסחה, פאנק הכה את רייבאק בעזרת מכה מתחת לחגורה כדי לנצח בקרב.
בקרב המרכזי, דניאל בריאן ורנדי אורטון התמודדו אחד מול השני על אליפות ה-WWE הפנויה.
ברגעי הסיום של הקרב, ביג שואו תקף את שני המשתתפים בקרב ואף את השופט.
כתוצאה מכך, הקרב הסתיים ללא הכרעה.
לילה לאחר מכן בפרק של התוכנית Raw, נקבע שרנדי אורטון יתמודד פעם נוספת נגד דניאל בריאן על אליפות ה-WWE הפנויה, הפעם בקרב גיהנום בכלוב במסגרת האירוע גיהנום בכלוב.
לקהל ניתנה האפשרות לבחור את השופט המיוחד בקרב מבין בוקר טי, בוב באקלנד ושון מייקלס.
מייקלס היה זה שנבחר על ידי הקהל כמי שישפוט בקרב על אליפות ה-WWE בין בריאן לאורטון.
באירוע גיהנום בכלוב, אורטון ניצח את בריאן והפך לאלוף ה-WWE לאחר שמייקלס ביצע על בריאן את מהלך הסופרקיק.
לאחר שתקף את בריאן ואורטון, ביג שואו פוטר על ידי סטפני מקמהן.
תגובתו של ביג שואו לא איחרה לבוא, כאשר הוא תקף את טריפל H מאוחר יותר באותו הערב ואת הג'נרל מנג'ר של Raw, בראד מדוקס ב-18 באוקטובר בפרק של התוכנית סמאקדאון.
ב-21 באוקטובר בפרק של התוכנית Raw, הוא נהג במשאית ונכנס איתה אל האולם במטרה לעצור את האות'וריטי ואת אורטון, ובשבוע לאחר מכן, הוא תקף את אורטון.
ביג שואו הורחק מה-WWE על ידי טריפל H, אך ב-4 בנובמבר בפרק של התוכנית Raw, הוא הוחזר לארגון, כשהתמודד מול אורטון על אליפות ה-WWE באירוע סדרת ההישרדות, קרב שבו אורטון ניצח.
לאחר שרוב ואן דאם נותר מחוץ לתמונת האליפות, אלברטו דל ריו ניסה לכפות על ויקי גררו להפוך אותו ל"פנים של ה-WWE" עקב העובדה שהוא האלוף הראשי היחיד בארגון.
מאוחר יותר באותו הערב, דל ריו התמודד מול ריקרדו רודריגז.
ויקי גררו קבעה שדל ריו יגן על תוארו באירוע גיהנום בכלוב מול ג'ון סינה, שנעדר מפעילות בעקבות פציעה במרפק מאז האירוע סאמרסלאם.
בקרב בינו לבין רודריגז, דל ריו ניצח, כשלאחר הקרב הוא תקף את רודריגז בעזרת כיסא.
באירוע גיהנום בכלוב, דל ריו הפסיד את האליפות לסינה.
CM פאנק המשיך בפיוד שלו עם פול היימן ורייבאק.
ב-9 באוקטובר, נקבע ש-CM פאנק יתמודד פעם נוספת נגד רייבאק, הפעם באירוע גיהנום בכלוב.
חמישה ימים לאחר מכן בפרק של התוכנית Raw, היימן התלונן בפני הג'נרל מנג'ר של Raw, בראד מדוקס, על כך שפאנק השתמש במכה מתחת לחגורה כדי לנצח את רייבאק בזמן שגבו של השופט הופנה למתרחש.
כתוצאה מכך, מדוקס קבע אתגר "נצח את השעון", שבו מי שינצח בקרב ויקבע את הזמן הקצר ביותר, יוכל לבחור את ההתניה לקרב ביניהם באירוע גיהנום בכלוב.
רייבאק ניצח בקרב שלו את R-טרות' בזמן של 5 דקות ו-44 שניות, בעוד שפאנק ניצח את קורטיס אקסל בזמן של 5 דקות ו-33 שניות.
הניצחון בזמן הקצר ביותר היה שייך לפאנק, ולכן בחירת ההתניה לקרב הייתה בידיו.
פאנק בחר להיאבק מול רייבאק ופול היימן בקרב האנדיקאפ 2 נגד 1 מסוג גיהנום בכלוב.
בקרב זה פאנק ניצח ולאחר מכן הוא תקף את היימן על גג הכלוב.
קודי רודס וגולדאסט אתגרו את ריינס ורולינס לקרב זוגות ללא פסילות על אליפות הזוגות של ה-WWE.
רודס וגולדאסט ניצחו את ריינס ורולינס והפכו לאלופי הזוגות החדשים של ה-WWE לאחר שביג שואו תקף את חברי קבוצת המגן.
AJ לי נותרה בביתה בעקבות סימנים של זעזוע מוח מקרב ההגנה שלה על אליפות הדיוות באירוע באטלגראונד.
ב-18 באוקטובר בפרק של התוכנית סמאקדאון, ברי בלה ניצחה את AJ לי בקרב שאינו היה על התואר.
שלושה ימים לאחר מכן בפרק של התוכנית Raw, ברי ואחותה, ניקי, ניצחו בקרב זוגות את AJ לי וטמינה סנוקה, כשברי היא זו שהצמידה את AJ לי לניצחון.
הצמדה זו העניקה לברי הזדמנות נוספת להתמודד על אליפות הדיוות מול AJ לי באירוע גיהנום בכלוב.
האירוע זכה לביקורות שליליות בקרב המבקרים והצופים.
מייק ג'ונסון מהאתר PWInsider.com כינה את האירוע ככישלון עד כדי כך שהארגון חייב התנצלות בפני קהל אוהדיו.
ג'יימס קאלדוול מהאתר PWTorch.com אמר שהקרב על האליפות הבין יבשתית והקרב בין פאנק לרייבאק היו ברמה של מופע רגיל שאינו שודר בטלוויזיה.
הוא המשיך ואמר ש"ארגון ה-WWE היה חייב לתת למשפחת רודס את הניצחון באירוע על מנת לזרוק לקהל הצופים עצם כלשהו, במיוחד לאחר שהקרב המרכזי על אליפות ה-WWE הפנויה הסתיים ללא הכרעה ברורה ואור הזרקורים על ביג שואו לא יכול ליצור מחווה לרצון טוב.
בסך הכל, הקרב המרכזי היה ברמה אחת או שתיים נמוכה יותר מהקרב המרכזי של החודש שעבר.
הקרב מעולם לא הועבר להילוך שני".
מגזין ההיאבקות Wrestling Observer Newsletter הכתיר את אירוע זה לאירוע ההיאבקות הגרוע ביותר של שנת 2013.
באטמן: ליל כל הקדושים הארוך - חלק 1 הוא סרט גיבורי-על אמריקאי מונפש, המהווה עיבוד לחלקו הראשון של מיני-סדרת הקומיקס "ליל כל הקדושים הארוך" מאת ג'ף לוב וטים סייל, שהופק על ידי האחים וורנר הנפשה ו-DC Entertainment.
הסרט מבוים על ידי הבמאי כריס פאלמר.
הסרט יצא ישירות להורדה דיגיטלית ולפורמט DVD ובלו-ריי ב-22 ביוני 2021.
ג'נסן אקלס – ברוס ויין / באטמן
נאיה ריברה – סלינה קייל / קאטוומן
בילי ברק – המפקח ג'יימס גורדון
ג'וש דוהאמל – הארווי דנט / דו-פרצוף
טרוי בייקר – הג'וקר אליסטר דאנקן – אלפרד פניוורת' איימי לנדקר – ברברה גורדון טיטוס ווליבר – קרמיין "הרומאי" פלקונה ג'ק קווייד – אלברטו פלקונה, בנו של קרמיין פלקונה.
דייוויד דסטמלצ'יאן – ג'וליאן דיי / איש לוח השנה פרד טטצ'יורה – סולומון גרנדי ג'ולי נתנזון – גילדה דנט, אשתו של הארווי דנט.
ג'ים פירי – סאל מרוני גארי לרוי גריי – פירס גרג צ'אן – מיקי צ'ן'''
במרץ 2021, פורסם צוות המדבבים של הסרט, שכולל את ג'נסן אקלס שמדבב את דמותו של באטמן, נאיה ריברה שמדבבת את דמותה של קאטוומן, ג'וש דוהאמל, בילי ברק, טיטוס ווליבר, דייוויד דסטמלצ'יאן, טרוי בייקר, איימי לנדקר, ג'ולי נתנזון, ג'ק קווייד, פרד טטצ'יורה ואליסטר דאנקן.
צוות המדבבים כולל גם את פרנסס קאלייר, גרג צ'אן, גארי לרוי גריי וג'ים פירי.
ריברה הקליטה את הדיאלוגים עבור דמותה של קאטוומן בשני הסרטים לפני מותה, מה שהופך אותם לעבודותיה האחרונים.
הסרט הופץ ב-22 ביוני 2021 בפורמט הורדה דיגיטלית, DVD ובלו-ריי.
חלקו השני של הסרט זמין להורדה דיגיטלית ולצאת לשוק בפורמט DVD ובלו-ריי
באטמן: ליל כל הקדושים הארוך - חלק 2 הוא סרט גיבורי-על אמריקאי מונפש, המהווה עיבוד לחלקו השני של מיני-סדרת הקומיקס "ליל כל הקדושים הארוך" מאת ג'ף לוב וטים סייל והמשך לסרט "באטמן: ליל כל הקדושים הארוך - חלק 1".
הסרט הופק על ידי האחים וורנר הנפשה ו-DC Entertainment, והוא בוים על ידי הבמאי כריס פאלמר.
הסרט זמין להורדה דיגיטלית החל מ-27 ביולי 2021, והוא יצא לשוק בפורמט DVD ובלו-ריי ב-10 באוגוסט 2021.
לאחר אירועי הסרט הקודם, "רוצח החגים" ממשיך לשים לעצמו למטרה להביא להתמוטטותה של משפחת פלקונה, בזמן שגות'אם סיטי מתחילה לסבול ממעשי פשיעה המבוצעים על ידי פושעים מתוחכמים ומרושעים יותר מהפושעים בהם באטמן הורגל להילחם.
במקביל, באטמן מתחיל לחשוד שאחד מבני בריתו לשעבר עשוי להיות הרוצח הסדרתי שמאיים על שלוות העיר.
זאק קליסון – ברוס ויין, בצעירותו.
אליסטר דאנקן – אלפרד פניוורת' טרוי בייקר – הג'וקר טיטוס ווליבר – קרמיין "הרומאי" פלקונה ג'ק קווייד – אלברטו פלקונה, בנו של קרמיין פלקונה.
קייטי סאקהוף – פויזן אייבי רובין אטקין דאונס – הדחליל אטקין דאונס מדבב גם את דמותו של תומאס ויין, אביו של ברוס.
ג'ון דימאג'יו – הכובען המטורף ליילה ברזינס – סופיה פלקונה, בתו הנאמנה של קרמיין ואחותו של אלברטו.
אליסה דיאז – רנה מונטויה, בלשית במשטרה העובדת תחת פיקודו של ג'יימס גורדון.
איימי לנדקר – ברברה גורדון דייוויד דסטמלצ'יאן – ג'וליאן דיי / איש לוח השנה פרד טטצ'יורה – סולומון גרנדי ג'ולי נתנזון – גילדה דנט, אשתו של הארווי דנט.
ג'ים פירי – סאל מרוני'''
ב-23 באוגוסט 2020, במהלך הפאנל שנערך בכנס ה-"DC FanDome" לרגל הפצת הסרט המונפש "סופרמן: איש המחר", הוכרז על הפקת סרט מונפש שיבוסס על מיני-סדרת הקומיקס "ליל כל הקדושים הארוך", שנכתב על ידי ג'ף לוב וטים סיל ויצא לאור בשנת 1996. בהמשך, נמסר כי הסרט יהיה דו-חלקי, בדומה ל"האביר האפל חוזר".
בניגוד לחלק הראשון, שקיבל סיווג צפייה PG-13 (מגיל 13 ומעלה), חלקו השני של הסרט קיבל סיווג צפייה R.
ב-27 ביולי 2021 הסרט החל להיות זמין להורדה דיגיטלית, ולאחר מכן הוא יצא לשוק בפורמט DVD ובלו-ריי ב-10 באוגוסט 2021.
באטמן: הדור הבא היא סדרת הנפשה אמריקאית, המבוססת על סדרת הקומיקס באטמן מבית DC קומיקס.
הסדרה נוצרה על ידי ברוס טים, פול דיני ואלן בורנט והופקה לשידור על ידי האחים וורנר הנפשה בשיתוף חברת DC קומיקס עבור רשת Kids' WB.
היא שודרה למשך שלוש עונות בסך כולל של 52 פרקים בין 10 בינואר 1999 ל-18 בדצמבר 2001, כאשר בהמשך יצא סרט ההנפשה באורך מלא בשם "באטמן הדור הבא: שובו של הג'וקר".
בישראל הסדרה שודרה בדיבוב עברי בערוץ הילדים החל משנת 2000 עד 2001. לסדרה עצמה נוצרה סדרת בת בשם "פרויקט זטא" שעוסק ברובוט שיכול לשנות צורה שהופיע באחד הפרקים של הסדרה, שכן בפרק אחר הוא כבר מופיע עם מראהו מהסדרה.
הסדרה מביאה את קורותיו של באטמן הצעיר בגות'אם סיטי שבזמן העתיד, הנמצא תחת הדרכתו של ברוס ויין המזדקן.
מבחינה כרונולוגית, הסדרה ממשיכה את קודמותיה "באטמן: איש העטלף" ו"ההרפתקאות החדשות של באטמן", והיא האחרונה מבחינה כרונולוגית בסדרות האנימציה של DC.
למרות תגובות ראשוניות מעורבות לסדרה, הסדרה זכתה בהמשך לתשבחות ולמעמד של סדרת קאלט.
במקור, הסדרה נועדה לחקור מספר אלמנטים אפלים ממיתוס באטמן והיא מתמקדת ברגשות וביחסים בינאישיים.
לסדרה קיימים מוטיבים של ז'אנר הסייברפאנק ומדע בדיוני, כמו הבעיות והדילמות שנוצרות משימוש בטכנולוגיה, התקדמות מדעית והמצאות שמשפיעות על החברה, וכן הפסיכולוגיה מאחורי דמותו של ברוס ויין.
כתוצאה מכך, הסדרה נחשבה לאפלה יותר משאר התוכניות לילדים באותה תקופה, אם כי לדבריו של ברוס טים היא נוצרה כסדרת הנפשה המותאמת לילדים.
הייתה זו גם הסדרה הראשונה שתיארה את באטמן כמתבגר.
אתר IGN דירג את הסדרה במקום ה-40 ברשימת מאה סדרות האנימציה הגדולות, והיא היוותה השראה למגוון חוברות קומיקס שבאו בעקבותיה, בין היתר סדרת קומיקס משלה בשנת 2011.
בגות'אם סיטי העתידית, אחרי שנאלץ להשתמש באקדח כדי להבריח פושעים (לאחר שנשבע לא לגעת בנשק חם בעקבות רצח הוריו), ברוס ויין המזדקן מחליט לפרוש מתפקיד באטמן ומתבודד באחוזתו.
מספר שנים לאחר מכן, טרי מקגינס, נער מתבגר מרדן שאביו נרצח על ידי פושעים בשירות התעשיין המושחת דרק פאוורס, נוטל את תפקיד הבאטמן תחת הדרכתו של ברוס ויין, שמפצה על גילו המתקדם בקשיחות, חוכמה וניסיון רב.
טרי מצויד בחליפת היי-טק מתקדמת בעלת קשר דו-כיווני עם ויין, מגוון פטנטים וגאדג'טים מתקדמים, יכולת תעופה (כולל כנפיים מתקפלות), באטראנגים דמויי-שוריקן ורובה חבלים.
מקגינס לומד מוויין את רזי התפקיד בזמן שהוא נאלץ להתמודד עם קשיי גיל ההתבגרות, הלימודים בתיכון, מערכת יחסים רומנטית שנפגעת בגלל התפקיד וסיוע לאמו החד-הורית.
בכל אותו הזמן, טרי שומר על תפקידו כבאטמן בסוד ממשפחתו ומבת זוגו, דיינה, להם הוא מספר שהוא התקבל לעבודה בתור עוזרו האישי של ברוס.
במהלך הסדרה באטמן החדש מתמודד עם כנופיית הג'וקרז, נבלי-על ישנים (כמו מיסטר פריז) וחדשים, בהם שידפון, דיולה ועוד.
בסרט "באטמן הדור הבא: שובו של הג'וקר", טרי נאלץ להתמודד מול הג'וקר המיתולוגי שחזר לחיים.
באפילוג של ליגת הצדק ללא גבולות, מתגלה שמקגינס הוא למעשה בנו הביולוגי של ברוס ויין, אחרי שה-DNA של האחרון הושתל במערכת הרבייה של אביו של מקגינס על ידי אמנדה וולר.
ויל פרידל / עידו מוסרי (העונה הראשונה), סער בדישי (העונות האחרונות) - טרי מקגינס/באטמן, מתבגר מרדן ותלמיד בבית ספר התיכון שנלחם בפשע בתור באטמן החדש במסווה של עוזרו האישי של ברוס ויין.
הוא מצויד בחליפת היי-טק מתקדמת עם יכולת תעופה ותקשורת דו-כיוונית עם ברוס ויין שמדריך אותו ממערת העטלף.
קווין קונרוי / ויקי תבור - ברוס ויין, הבאטמן המקורי.
הופך למורה הרוחני ולמעסיקו של טרי מקגינס, אף על פי שבתחילה מסרב לעשות זאת.
קרי סאמר/ הדר שחף-מעיין - מקסין "מקס" גיבסון, חברה לבית ספרו של טרי.
בשלב מסוים מגלה את זהותו הסודית ומסייעת לו ולברוס בפן הטכנולוגי.
לורן טום / נטלי פיק - דיינה טאן, חברתו של טרי שאינה יודעת על זהותו הסודית וכועסת על היעדרויותיו הרבות כתוצאה מכך.
במהלך הסדרה, היא מגלה אודות זהותו של טרי.
סטוקרד צ'אנינג ואנג'י הארמון / נורית כהן ושרית וינו אלעד - ברברה גורדון, מפכ"לית משטרת גות'אם החדשה שירשה את התפקיד מאביה ג'יימס גורדון ואשת ראש העיר המכהן בסדרה הזאת.
בתחילה מתנגדת למינויו של טרי כבאטמן החדש, אך עם הזמן היא לומדת להשלים עם המינוי ואף מסייעת לו ולברוס.
פרנק ולקר - אייס, כלב העטלף.
חיית המחמד של ברוס ויין שלעיתים מסייע לו ולטרי להילחם בפושעים.
באחד הפרקים הוצג עברו ככלב קרבות עד שברח משם ואומץ על ידי ברוס ככלב עזוב.
באחד הפרקים מתגלה שראס אל-גול העביר את נשמתו לגופה של בתו טליה, והוא מסייע לברוס להפוך לצעיר שוב כדי שיוכל להשתלט על גופו.
מר קרח חוזר באחד הפרקים וטרי נאלץ להילחם בו.
בפרק קרוסאובר עם ליגת הצדק, חברי ליגת הצדק מגיעים אל העתיד ומשתפים פעולה עם טרי ועם ברוס הזקן.
בפרק קרוסאובר אחר עם הסדרה "Static Shock", סטטיק מגיע לעתיד ומשתף פעולה עם טרי וברוס על מנת להציל את עצמו העתידי מפושע בשם "הקוברה".
בפרק אחר, מתברר שסופרמן עדיין בחיים והוא מציע לטרי להצטרף לליגת הצדק העתידית, אך טרי דוחה את הצעתו.
כמו כן, הוא נאלץ להילחם בסטארו שהשתלט על חברי הליגה.
בפרק אחר, נראה ביין כאיש זקן, שהעביר את החומר של גז הוונום למדען שמפתח דביקיות (שהם כמו סמים).
כשטרי מגלה את הקנוניה, המדען נלחם בו כביין החדש, כשהוא שם את הדביקיות על גופו.
חליפת הבאטמן של טרי זמינה כסקין במשחקים "Batman Arkham City" ו-"Batman Arkham Knight".
לסדרה יצא סרט בשם "באטמן הדור הבא: שובו של הג'וקר" בו טרי נלחם בג'וקר, שחזר לחיים והשתלט על גופו של טים דרייק המזדקן.
בסרט מסופר על מותם של הג'וקר והארלי קווין, לאחר שאלו כלאו את טים דרייק ושטפו את מוחו.
אולם, מתברר בסוף שהארלי קווין עדיין בחיים, אם כי היא בפנסיה והיא האפוטרופוסית של האחיות דידי, צמד עברייניות מכנופיית הג'וקרז.
באטמונושטור (בהונגרית: Bátmonostor) הוא כפר בנפת באיה שבמחוז באץ'-קישקון בדרום־מזרח הונגריה.
כמו יישובים רבים באירופה, גם בבאטמונושטור אוכלוסיית היישוב נמצאת בירידה.
שמו של הכפר באטמונושטור הוזכר במסמכים לראשונה בשנת 1345.
יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה.
באטל קריק היא עיר בצפון–מערב מחוז קאלהון שבמדינת מישיגן שבארצות הברית.
העיר ממוקמת בסמוך לנקודת המפגש של הנהרות באטל קריק וקאלמזו.
העיר זכתה לכינוי "עיר הקורנפלקס", משום ששוכנים בה המטות של חברת קלוגס ו-Post Consumer Brands.
לפי אחת האגדות המקומיות, באטל קריק קרויה על שם היתקלות בין שני ילידים אמריקאים למשלחת של הממשלה הפדרלית שנשלחה ב-1824 לבצע סקר קרקעות.
שני הילידים הגיעו למחנה המשלחת בבקשה למזון אחרי שהצבא האמריקאי איחר באספקת המזון בהתאם להסכם שיקגו מ-1821. אחרי דין ודברים, נטען שאחד מהילידים ניסה לקחת אוכל, ואחד מחברי המשלחת ירה ופצע קשה אחד מהם.
בעקבות התקרית עזבו חברי המשלחת לדטרויט.
הסוקרים לא שבו לאזור עד יוני 1825, אחרי שהמושל יישב את הסכסוך.
המתיישבים הראשונים קראו לנהר באטל קריק והעיירה קיבלה ממנו את השם.
גרסה אחרת מתייחסת לנהר שנקרא בפי המקומיים Waupakisco, התייחסות שלהם לקרב בין שבטים שנערך לפני הגעת האירופאים.
עם זאת, חוקר מאוניברסיטת טרומן מאמין שלשם אין קשר לדם או לקרב.
בשנת 1774 הקימו שבט אוטווה ופוטוואטומי כפר משותף בסמוך לעיר שקיימת כיום.
בעקבות השלמת תעלת ארי (Erie) ב-1824 התחזקה ההגירה מערבה מניו יורק וניו אינגלנד, בין היתר למישיגן.
יישוב הקבע של האירופאים החל ב-1831, אחרי מעבר פוטווואטומי לשמורה.
בין 1832 ל-1861 עם פרוץ מלחמת האזרחים האמריקאית, שימשה העיר כתחנה חשובה ברשת ה"מסילות התחתיות", ששימשו עבדים נמלטים כדי לברוח לחופשי במישיגן ובקנדה.
ב-1866 הקים בעיר ד"ר ג'ון הארווי קלוג סנטוריום, ואחיו, ויל קית' קלוג עבד עבורו.
במהלך עבודתו שפך קלוג קמח תירס נוזלי למכשיר חימום שבישל והפך אותו לפתיתים, להם הוסיף חלב.
הוא הצליח לשכנע את אחיו לחלק את המאכל החדש למטופלים בסנטוריום והביקוש אליו גבר.
כך, יחד עם מספר משקיעים פתח מפעל לייצור קורנפלקס.
בהשראתו, המציא צ'ארלס ויליאם פוסט סוג אחר של דגני בוקר והקים בעיר חברה משלו.
לפי לשכת מפקד האוכלוסין האמריקאית, העיר משתרעת על שטח של 113.26 קמ"ר, מתוכם 2.9 קמ"ר שטח מים, מה שהופך אותה לעיר השלישית בגודלה במישיגן.
ב-1982, בלחץ חברת קלוגס שאיימה להוציא את המטה שלה מהעיר, סיפחה אליה העיר את עיירה בשם באטל קריק, מה שהכפיל את אוכלוסייתה.
בשנת 2020 היה הגיל החציוני בעיר 36.3. ההכנסה החציונית השנתית של משק בית הייתה 42,285 דולר, ובסך הכל 25,270 דולר לנפש.
22.7% מאוכלוסיית העיר חיה בעוני.
בבאטל קריק קיימת תחנת רכבת בה עוברות רכבות של אמטרק, לצד חברת הרכבות הקנדית ונורפוק שמספקות גם הן שירות.
בנוסף, קיים בעיר נמל תעופה בינלאומי לצד נמל תעופה מקומי.
באטלר היא עיר במדינת פנסילבניה שבארצות הברית ועיר המחוז של מחוז באטלר.
העיר, אשר ממוקמת 56 קילומטרים צפונית לעיר פיטסבורג, נחשבת לחלק מאזור המטרופולין של פיטסבורג.
נכון למפקד האוכלוסין של 2020, מנתה העיר 13,502 תושבים.
העיר נקראת על שמו של המייג'ור גנרל ריצ'רד באטלר , אשר נהרג בשנת 1791 בקרב ואבאש שהתקיים במסגרת מלחמות האינדיאנים.
היישוב הוקם במקור בשנת 1803 על ידי ג'ון וסמואל קאנינגהם.
היישוב הפך לעיר בשנת 1918. בתחילה כלל היישוב בעיקר מהגרים אירים וסקוטים.
בתחילת המאה ה-19 עברו להתגורר ביישוב מהגרים רבים מגרמניה.
בתחילת המאה ה-20 הפך באטלר למרכז תעשייה אזורי בולט.
בשנת 1902 הוקמה בעיר החברה Standard Steel Car Company שייצרה כמה מקרונות הברזל הראשונים, אשר בהמשך הפכה לחברת Pullman-Standard.
חברת הרכב האמריקאית באנטאם, שמרכזה היה בבאטלר בשנות קיומה, פיתחה את אב הטיפוס הראשון של הג'יפ, שהפך לרכב חיוני עבור צבא ארצות הברית במלחמת העולם השנייה.
ב-13 ביולי 2024 בוצע ניסיון התנקשות בחיי הנשיא לשעבר דונלד טראמפ בעצרת שהתקיימה בפאתי העיר.
אריק ניימסניק (1970–2006), שחיין אולימפי פעמיים ברציפות סגן אלוף אולימפי (ברצלונה 1992 ואטלנטה 1996), סגן אלוף עולם (פרת' 1991), בעל מדליית ארד מאליפות עולם (רומא 1994), אלוף הפאן פסיפיק (אדמונטון 1991) במשחה ל-400 מטר מעורב אישי.
דייוויד פיכלר (נולד ב-1968), קופץ למים אמריקאי בעבר.
אלוף ארצות הברית ורביעי באולימפיאדת סידני (2000).
מארק בלוקאס (נולד ב-1972), שחקן אשר נודע בעיקר בזכות הדמות ריילי פין אותה גילם בסרט באפי קוטלת הערפדים
ג'ואן צ'נדלר (1923–1979), שחקנית אשר ידועה בעיקר בזכות התפקיד אותו גילמה בסרט "החבל" של אלפרד היצ'קוק ו"הומורסקה".
גרייס גילי (נולדה ב-1984), שחקנית אשר גילמה את דמותה של אניקה בסדרת הטלוויזיה פוקס
מייק קלי (נולד ב-1948), מכהן כחבר בית הנבחרים של ארצות הברית מטעם מחוז הקונגרס ה-16 של קהיליית פנסילבניה מאז 2011.
ויליאם פרי (נולד ב-1927), כיהן כמזכיר ההגנה של ארצות הברית בין השנים 1994 עד 1997 בממשלו של נשיא ארצות הברית ביל קלינטון.
ריק סנטורום (נולד ב-1958), סנאטור מטעם מדינת פנסילבניה בין השנים 1995 עד 2007.
דניאל ד'אנילו (נולד ב-1946), איש עסקים מיליארדר.
באטמן: לוחם בגלימה היא סדרת הנפשה אמריקאית המבוססת על דמותו של באטמן מבית DC קומיקס.
עם עלייתה לשידור, זכתה הסדרה לשבחים על מבנה עלילתה המהודק וההתעמקות במניעיהם הפסיכולוגיים של דמויותיה, כמו כן על הטון האפל שלה ותיאור דמותו המורכבת ורבת-הרבדים של באטמן, דבר שלתחושת המבקרים הבדיל אותה באופן ניכר מעיבודים קודמים שנעשו לדמות.
שלא כמו בעיבודים קודמים שנעשו לדמות, הסדרה מדגישה ביתר שאת את הנימה הקודרת והמהורהרת שבדמותו של באטמן, הנמצא הפעם "בשורה אחת" לצד דמויות משניות, בעוד שדמויות אחרות, ובהן פרשנויות חדשות לאויביו הקלאסיים, כמו קאטוומן ופני חימר; ובני בריתו, כמו ברברה גורדון, מקבלים תפקידים בולטים יותר במסגרת העלילה.
בנוסף, בניגוד לעיבודים מונפשים קודמים שנעשו לדמות, הסדרה מתמקדת במקרים בלשיים אפיזודיים שנאגדים לסיפור מסגרת גדול יותר במהלך העונה.
האמיש לינקלייטר – ברוס ויין / באטמן
סנטינו ברנרד – ברוס ויין, בצעירותו.
ג'ייסון ווטקינס – אלפרד פניוורת'
אריק מורגן סטיוארט – ג'יימס "ג'ים" גורדון
קריסטל ג'וי בראון – ברברה גורדון
ג'ון דימאג'יו – הארווי בולוק
גארי אנתוני ויליאמס – ארנולד פלאס
ג'יימי צ'ונג – ד"ר הארלין קווינזל / הארלי קווין
דידריך באדר – הארווי דנט / דו-פרצוף
באמפר רובינסון – לוציוס פוקס
טום קני – ג'ו ריגר / פיירבאג; איל אובריאן
סדריק יארברו – רופרט ת'ורן; וילון ג'ונס; לינטון מידנייט
רוג'ר קרייג סמית' – ג'ים קוריגן; פלויד לוטון
גריי דלייל – ג'ולי מדיסון; לויס ליין
ויליאם סאלירס – ראש העיר ג'סופ
יורי לוונטל – הבלש אריק כהן
קורי ברטון – ג'ק ריידר
וינסנט פיאצה – טוני זיטו
ג'יימס ארנולד טיילור – מרקוס דרייבר
קימברלי ברוקס – רומי צ'נדלר
כריסטינה ריצ'י – סלינה קייל / קאטוומן
דן דונוהו – בזיל קרלו / פני חימר
מקנה גרייס – נטליה נייט / נוקטורנה
טובי סטיבנס – ג'ים קראדוק / ג'נטלמן גוסט
מיני דרייבר – אוסוולדה קובלפוט / הפינגווין
דייוויד קרומהולץ – פלטשר דמינג
היילי ג'ואל אוסמנט – אנטון נייט
פול שייר – האחים ארון ורונלד קובלפוט
דייוויד קיי – ויליאם הייסטינגס
ג'ים פירי – אמרסון קולינס
ג'ף בנט – ג'ק אלמן
לייסי צ'ברט – איבון פרנסס
דונה לין צ'מפלין – לזלי תומפקינס
סונג-וון צ'ו – מאט מיליגן
ג'וש קיטון – מתיו ת'ורן
קארי וולגרן – מגי קיין
בנוסף, דמויותיהם של ג'ו צ'יל והג'וקר מופיעים בהופעת קמע; אם כי את דמותו של הג'וקר מדבב שחקן לא מוכר.
אולפני "האחים וורנר הנפשה" פנו למפיק ברוס טים עם הרעיון להפיק מחדש את "באטמן: איש העטלף" (1992–1995) כהמשך לאירועי "הרפתקאות באטמן החדשות" (1997–1999), אך טים סירב לפתח סדרת המשך לסדרת האנימציה.
עם זאת, לאחר דיון עם ג'יימס טאקר בנוגע להצעה, נזכר טים במספר רעיונות שהיו לו עבור סדרת ההנפשה שלא יצאו לפועל בשל מגבלות הקשורות בגיל קהל היעד, מה שעורר בו השראה לפתח סדרה חדשה המבוססת על הרעיונות הללו.
טים, שהחליט לעבוד עם טאקר על הסדרה החדשה, התבשר מאוחר יותר על ידי האולפנים כי הבמאים ג'יי ג'יי אברהמס ומאט ריבס מעוניינים לעבוד איתו על סדרת "באטמן" חדשה.
בעקבות בשורה זו, הציג טים בפני שני הבמאים את רעיונותיו עבור הסדרה החדשה, מה שהרשים את ריבס ואברהמס, שהחליטו להצטרף לפיתוח והפקת הסדרה.
במאי 2021, הוכרז שסדרת ההנפשה תעלה לשידור בערוץ "Cartoon Network" ובשירות הזרמת המדיה "Max".
על הפקתה בפועל יופקד טים, וכי העונה הראשונה תכלול עשרה פרקים.
בינואר 2022, הוכרז כי הקומיקסאי אד ברובייקר ישמש כתסריטאי ראשי וכמפיק בפועל של הסדרה; ברובייקר הסכים לעבוד על הסדרה בשל אהבתו ל"באטמן: איש העטלף", ובמקור פנה לטים לעבוד על הסדרה כתסריטאי עצמאי, מתוך מחשבה שחדר התסריטאים כבר התמלא.
במקום זאת, טים שכר אותו כתסריטאי ראשי.
מפיקים בפועל נוספים כוללים את טאקר, דניאל פיפסקי, רייצ'ל ראש ריץ' וסם רג'יסטר.
באוגוסט 2022, דווח כי הפקת הסדרה לא תתקדם עוד עבור שירות "Max", אלא תימכר לשירות אחר, ועל פי הדיווחים שירותי הזרמת המדיה המתחרות "אפל TV פלוס", "הולו" ו"נטפליקס" היו אלו שהתעניינו בקנייתה.
בספטמבר 2022, הוצאה הסדרה רשמית למכרז הצעות.
במרץ 2023, הוכרז כי הפקת הסדרה נקנתה על ידי שירות "פריים וידאו", שחידשה אותה לעונה שנייה.
בנוסף, נמסר כי בעקבות שביתת גילדת הסופרים של אמריקה ב-2023 ואילוצים הקשורים ללוח הזמנים שלו, ברובייקר לא ישוב להפקת העונה השנייה.
תהליך הכתיבה של העונה הראשונה החל ב-2022. הסדרה כוללת תרומות של סופרים כמו גרג רוקה, מארק ברנרדין, האלי גרוס, ג'ייס ריצ'י, אדמה אבו ואדן אבו.
רוקה כתב במיוחד את הפרק השני.
דמאטיס שהוא כבר כתב פרק עבור עונתה השנייה של הסדרה.
ריבס, אברהמס וטים תיארו את הסדרה כ"המשך למיתולוגיה של באטמן", והמפיק בפועל סם רג'יסטר אמר שהסדרה תלך בעקבות "המורשת פורצת-הדרך" של "באטמן: איש העטלף" במטרה לעצב מחדש את תפיסת הקהל בנוגע למיתולוגיה של באטמן באופן דומה למה שעשתה סדרת האנימציה.
מבחינה סגנונית, עלילת הסדרה מתרחשת ושואהבת השראה רבה משנות ה-40 של המאה ה-20, תקופה שהוחלט על ידי המפיקים להשתמש בה כדרך להבחין בין הסדרה לסדרה המונפשת המקורית.
תסריטאי הסדרה השתמשו גם בסרטים וגם בחוברות הקומיקס של "באטמן" שיצאו באותה תקופה כמקורות השראה עבור תיאור ועיצוב הדמויות, במיוחד עבור דמויותיהם של קאטוומן ופני חימר.
בנוסף, שואבת עלילת הסדרה השראה מיוחדת מסרטי נואר, מכיוון שטאקר הוא ממעריצי הסוגה וברצונו היה ליישם סוגה זו בסדרה על מנת ליצור פרשנות של הדמות שטרם נעשתה במדיה המונפשת.
ברובייקר הצהיר כי הסדרה תהיה בעלת טון אפל יותר, אך תמשיך לפנות לקהל צעיר, חרף עיסוקה והתמקדותה בפתרון תעלומות רצח ובנטיותיו של באטמן להרס עצמי.
הצהרה זו אושרה מחדש במהלך פסטיבל הסרטים של אנסי 2023 על ידי סגן נשיא "האחים וורנר הנפשה", פיטר ג'ירארדי, שציין שהסדרה מיועדת לקהל מבוגר יותר, מה שנתן לטים חופש יצירתי יותר מאשר סדרת ההנפשה המקורית, שם הוא נאלץ לצנזר חלק מרעיונותיו המקוריים.
טים ציין שחלק מהאלמנטים בסדרה מוחזרו מרעיונות שעלו בראשו במהלך פיתוח סדרת ההנפשה המקורית, כמו "הגרסה המבולבלת הזו של באטמן, שהוא מאוד מרוחק וכמעט לא-אנושי".
באוגוסט 2022, חשף דידריך באדר כי הוא דיבב דמות עבור הסדרה.
ביוני 2024, נחשף רשמית צוות המדבבים של הסדרה, שכלל בין היתר את האמיש לינקלייטר בדמותו של באטמן ואת באדר בדמותו של דו-פרצוף.
שירותי ההנפשה עבור הפקת הסדרה סופקו על ידי "Studio IAM" ו-"Studio Grida".
ג'יימס טאקר שב להפקת הסדרה כמעצב הדמויות לאחר שעבד בעבר בחברת הנפשה אחרת של DC קומיקס.
שלב הפוסט-פרודקשן של הסדרה החל בינואר 2024, כאשר קאטים ראשוניים של חלק מהפרקים כבר הושלמו כבר אז.
עיצוב הדמויות של הסדרה נוצר בהשראת הדמויות מחוברות הקומיקס שפורסמו בשנות ה-30, בהם האנימטורים השתמשו כ"נקודת מוצא" על מנת להבדיל את הדמויות ממקביליהן בעיבודים קודמים.
הסדרה זכתה לציון 98% באתר הביקורות "Rotten Tomatoes", על בסיס 54 ביקורות, עם דירוג ממוצע של 7.6/10. באתר הביקורות המשוקללות "Metacritic", קיבלה הסדרה את הציון 73/100 על בסיס 16 ביקורות, דבר המצביע על "ביקורות חיוביות לרוב".
בן גיבונס מהאתר "ScreenRant" העניק לסדרה שלושה כוכבים מתוך חמישה, ושיבח את הסדרה על ביצועיהם של צוות השחקנים ועל האמנות ועלילתה.
עם זאת, גיבונס ציין כי עלילת הסדרה יכולה הייתה להפיק תועלת מזמן מסך נוסף עבור באטמן והרגיש שהעונה בת 10 הפרקים הייתה קצרה מדי עבור סדרת הנפשה.
בביקורת שכתב עבור "GamesRadar", העניק בראדלי ראסל לסדרה ארבעה מתוך חמישה כוכבים, ושיבח אותה כעיבוד מחודש וסולידי שמזכירה ברוחה את "באטמן: איש העטלף", אך בכל זאת טען כי לסדרה חסרה את העומק הרגשי והאלמנטים הבולטים של קודמתה.
שנהפרסקטגוריהתוצאהמקור2025פרס סאטורןסדרת הטלוויזיה המונפשת או הספיישל הטוב ביותר
באטלשיפ הוא סרט פעולה-מדע בדיוני צבאי אמריקאי משנת 2012 המבוסס על משחק הלוח "צוללות" של חברת הסברו, אשר גם תיקצבה את הסרט.
את הסרט ביים פיטר ברג ומשחקים בו בתפקידים הראשיים טיילור קיטש, ריהאנה, אלכסנדר סקושגורד, וברוקלין דקר.
עלילת הסרט עוסקת בכוחות ימיים שמוצאים עצמם נלחמים בצי של חייזרים המאיים על כדור הארץ.
באטלשיפ הוקרן לראשונה בטוקיו ב-3 באפריל 2012 ובארצות הברית ב-18 במאי 2012. הסרט זכה לביקורות שליליות בדרך כלל והציג ביצועים נמוכים בקופות, והכניס 303 מיליון דולר ברחבי העולם מול תקציב הפקה של 209–220 מיליון דולר, וגרם להפסד של 150 מיליון דולר לסרטי יוניברסל והסברו.
העלילה מתרחשת במהלך תרגיל צבאי משותף של חיל הים האמריקאי והיפני באזור האוקיינוס השקט.
אלכס הופר (טיילור קיטש), קצין בצי האמריקאי, מוצא עצמו מפקד על ספינת מלחמה במהלך עימות בלתי צפוי עם כוחות חייזרים מתקדמים שהופיעו בים.
החייזרים יוצרים מחסום סביב הצי ומונעים כל תקשורת עם החוף.
אלכס והצוות שלו חייבים למצוא דרך להתגבר על הטכנולוגיה המתקדמת של החייזרים ולהציל את האנושות מפני פלישה אפשרית.
טיילור קיטש בתפקיד אלכס הופר - קצין בצי האמריקאי ומפקד הספינה במהלך העימות עם החייזרים.
ליאם ניסן בתפקיד אדמירל שיין - מפקד בכיר בצי האמריקאי ואביה של סמנתה.
ריהאנה בתפקיד קורה "וויקס" רייקס - חיילת קרב אמיצה בצי האמריקאי.
אלכסנדר סקושגורד בתפקיד סטון הופר - אחיו הגדול של אלכס ומפקד בכיר בצי.
ברוקלין דקר בתפקיד סמנתה שיין - פיזיותרפיסטית וארוסתו של אלכס.
הסרט "באטלשיפ" קיבל ביקורות מעורבות עד שליליות מהמבקרים.
בעוד שחלק מהמבקרים שיבחו את האפקטים המיוחדים והסצנות האקשן המרשימות, רבים ציינו שהעלילה דלה והדמויות שטחיות.
הסרט הוגדר לעיתים קרובות כקלישאתי ולא הצליח לממש את הפוטנציאל שלו למרות התקציב הגבוה והשחקנים המוכרים.
הסרט קיבל ציון של 34% באתר Rotten Tomatoes וציון של 41 מתוך 100 באתר Metacritic, מה שמעיד על ביקורות מעורבות עד שליליות.
באטמן מתחיל הוא סרט גיבורי על מסוגת סרטי הפעולה, המבוסס על סדרת הקומיקס "באטמן" מבית DC קומיקס אשר נוצרה על ידי ביל פינגר ובוב קיין.
הסרט יצא לאקרנים ב-17 ביוני 2005 בבימויו של כריסטופר נולאן, אשר גם כתב את התסריט יחד עם התסריטאי דייוויד ס.
גויר, ובכיכובם של אנסמבל שחקנים ככריסטיאן בייל, מייקל קיין, ליאם ניסן, גארי אולדמן, מורגן פרימן וטום וילקינסון.
הסרט אינו מהווה המשך עלילתי לסדרת הסרטים שהחלה ב-1989, אלא מציג את קורותיו של באטמן מן ההתחלה ("סרט אתחול"), כסרט הראשון בטרילוגיית האביר האפל .
לאחר מספר ניסיונות כושלים ליצירת הסרט החדש מאז צאת האחרון בסדרת הסרטים, החלו נולאן וגויר בכתיבת תסריט שמביא פן אפל ומציאותי יותר למקורו של איש העטלף.
הסרט מביא את סיפור המקור של הדמות, את פחדיו מעטלפים, את מות הוריו ואת מסעו להפוך לבאטמן.
הסרט שואב השראה מחוברות קומיקס כ"באטמן: האיש הנופל", "באטמן: ליל כל הקדושים הארוך" ו"באטמן: שנה ראשונה" של פרנק מילר.
הסרט זכה להצלחה מסחררת ולשבחים רבים, בנוסף למועמדות לפרס אוסקר, שלושה פרסי סאטורן ומועמדות לפרס הוגו לעיבוד הדרמטי הטוב ביותר.
ב-18 ביולי 2008 יצא סרט המשך, אמצעי בטרילוגיה, שנקרא "האביר האפל".
ב-20 ביולי 2012 יצא סרט המשך לשניהם, אחרון בטרילוגיה, בשם "עלייתו של האביר האפל".
כל אחד מסרטי ההמשך הרוויח למעלה ממיליארד דולר.
ברוס ויין בן השמונה נופל לתוך באר בעת משחק עם חברתו הצעירה רייצ'ל דוז ומותקף על ידי עטלפים.
לאחר שאביו, תומאס ויין, מחלץ אותו מתוך הבאר, ברוס מפתח פחד מעטלפים.
כאשר משפחת ויין הולכת לאופרה, ברוס נבהל מרקדנים על הבמה הלבושים כעטלפים ומבקש מאביו לעזוב.
מחוץ לאופרה הם נשדדים על ידי ג'ו צ'יל, חסר בית חמוש באקדח, שהורג את הוריו ומותיר אותו לבדו בסמטה האפלה.
לפני מותו, אומר תומאס לבנו לא לפחד (מוטיב חוזר לאורך הסרט).
ברוס נלקח לאחוזת ויין על ידי המשרת של המשפחה, אלפרד פניוורת' (מייקל קיין), שמגדל אותו.
לאחר ההלוויה, הוא נלקח למתן עדות על ידי השוטר סמל ג'יימס גורדון (גארי אולדמן),
14 שנים לאחר מכן, ברוס ויין הבוגר (כריסטיאן בייל) חוזר לגות'אם סיטי מאוניברסיטת פרינסטון לשימוע של רוצח הוריו, ג'ו צ'יל, מתוך כוונה להורגו.
בתמורה לשימוע שיאפשר את שחרורו המוקדם מכלא, היה צ'יל עתיד להעיד נגד קרמיין פלקונה (טום וילקינסון), ראש המאפיה של גות'אם.
את צ'יל מייצג בשימוע התובע המחוזי קארל פינג' שמביע את נכונות המדינה למתן השחרור המוקדם, אם יואיל צ'יל להעיד נגד פלקונה.
אולם, אף על פי שברוס ויין נכח באולם, הוא העדיף לצאת ממנו כאשר נשאל לדעתו בעניין, ולאחר שצ'יל יצא מדלת צדדית של בית המשפט, התנקשה בחייו עיתונאית שעבדה בעבור פלקונה.
רייצ'ל דוז, כעת עוזרת התובע המחוזי, מטיפה לברוס מוסר על זה שרצה להרוג את צ'יל ושצדק הוא יותר מנקמה.
ברוס מתעמת עם פלקונה, שמבהיר לו כי הוא בּוּר בענייני הפשע.
אי לכך, ברוס מחליט לנדוד סביב העולם בניסיון להבין את המוח הקרימינלי.
לבסוף, הוא נעצר ומוחזק בכלא בבהוטן על ידי המשטרה לאחר שפרץ למפעל של "תעשיות ויין".
בכלא הוא פוגש בהנרי דוקארד (ליאם ניסן), שמציע לו להצטרף ל"ליגת הצללים", צבא נינג'ות מסתורי בראשו של ראס-אל-גול.
ברוס משוחרר מהכלא ויוצא לחפש את ארמון הצללים שנמצא בהרי ההימלאיה, שם הוא לומד את דרכי הלחימה של "ליגת הצללים" וגם מתגבר על הפחד שלו מעטלפים.
דוקארד מאמן את ויין באופן אישי ומשמש לו מעין מורה רוחני.
לאחר אימוניו, ויין מגלה כי השתמשו בו כדי שיוביל אותם לעיר גות'אם ויהרוס אותה, משום שלפי ליגת הצללים היא מקור הרוע, שבמשך השנים התפשט יותר ויותר.
ברוס מסרב לכך, נלחם נגד ראס אל-גול וצבאו, וגורם לפיצוצו של ארמון "ליגת הצללים", לא לפני שהוא מציל את דוקארד.
ויין חוזר לגות'אם, שם הוא מחליט להילחם מלחמת חורמה של איש אחד כנגד הכוחות השולטים בעיר.
בעזרת סמל העטלף, החיה מפניה פחד כל חייו, הוא יוצר את זהותו של באטמן, תחת מעטה חליפת שריון שחורה ומסיכת עטלף.
כאשר שואל אלפרד מדוע בחר בעטלפים, משיב ויין "עטלפים מפחידים אותי.
הגיע הזמן שהאויבים שלי יחלקו איתי את האימה".
הוא מבסס את מערת העטלפים העצומה שמתחת לאחוזת ויין כבסיסו הסודי.
ויין מחדש את קשריו עם החברה של אביו, "תעשיות ויין", ומבקש מראש מחלקת המדע השימושי, לושיוס פוקס (מורגן פרימן), לספק בעבורו חליפת שריון מיוחדת עם גלימה-דאון, כמו גם אמצעים טכנולוגיים נוספים שיעזרו לו בלחימתו בפשע.
ויין נעזר ברייצ'ל דוז (קייטי הולמס), העוזרת של התובע המחוזי, ובשוטר ג'יימס גורדון, כדי לסכל העברת סמים בידי אנשיו של פלקונה.
כבאטמן, הוא לוכד את פלקונה ומשאיר אותו קשור לזרקור ליד המזח עם מעיל קרוע בצורת עטלף, ובכך נותן השראה למשטרה להפעיל את "אות העטלף".
בזמן חקירתו אחר העברות הסמים, הוא נתקל בפסיכיאטר ד"ר ג'ונתן קריין (קיליאן מרפי) – הלבוש במסיכת דחליל – שמשתמש בסם הזיות מיוחד כדי לגרום ליריביו לדמות את פחדיהם העמוקים ביותר.
חייו ניצלים על ידי אלפרד ולושיוס פוקס, שייצר נוגדן.
קריין חוטף את רייצ'ל, ומגלה לה שסם ההזיות אינו קטלני אלא אם ישוחרר בצורת אדים וכי אנשיו משחררים אותו לתוך מערכת המים של העיר.
הוא מרעיל אותה, ובאטמן מגיע בזמן כדי להצילה ולעצור את קריין.
אחרי מרדף ממושך על גגות ורחובות גות'אם, בו באטמן נמלט מהמשטרה באמצעות הבאטמוביל, הוא לוקח אותה למערת העטלף ושם מזריק לה את הנוגדן.
הוא משאיר לה שני נסיובים - האחד לחיסונו של גורדון והשני למטרת הפצה המונית.
בזמן מסיבת יום הולדתו באחוזת ויין, ברוס פוגש באנשי "ליגת הצללים" ובדוקארד, שמתגלה כראס-אל-גול האמיתי.
הוא מגלה לו את תוכניתו - תוך הסתייעות בשירותיו של קריין, הוא ישתמש בסם ההזיות נגד העיר.
שחרור הסם לאוויר יבוצע באמצעות מתקן שנגנב מ"תעשיות ויין" - פולט גלי מיקרו המאדה מים.
ויין מבריח את אורחיו מאחוזתו באמתלה של שכרות ונלחם נגד דוקארד, ששורף את אחוזת ויין ומותיר את ברוס למות, לטענתו כתגובה על מעשיו של ויין בארמון הצללים.
משרתו הנאמן אלפרד עוזר לוויין להימלט מהאש וממלט אותו אל תוך מערת העטלף.
באטמן מגיע לעזור לשוטרים בהדיפת אזרחי גות'אם המפוחדים.
קריין ושאר הפושעים בבית חולים לחולי נפש "ארקהם אסיילום" משוחררים מכלאם על ידי חבורת סוהרים מושחתים.
רייצ'ל מצליחה להבריח את "הדחליל" ופוגשת בבאטמן שנית (פגישתה הראשונה איתו התרחשה כאשר אנשיו של פלקונה ניסו להתנקש בה כאשר ירדה מהרכבת).
לאחר שהציל אותה וילד אקראי מהדחליל, מבקשת ממנו רייצ'ל לגלות לה מיהו.
על מנת שלא יגלה גם הילד, מחליט באטמן להזכיר לה משפט שאמרה לו כשלא עטה את המסיכה, "זה לא משנה מי אני בפנים, אלא מה שאני עושה זה מה שמגדיר אותי", ובכך היא מבינה כי הוא ברוס.
באטמן נעזר בגורדון בעצירת הרכבת עליה מובל המתקן שמאדה מים (פולט המיקרוגלים), בעוד הוא מתעמת עם דוקארד על הרכבת ומביס אותו - ובכך עוצר את שחרור הסם שמשליט פחד ברחבי העיר.
לאחר חיסול "ליגת הצללים", ברוס רוכש את "תעשיות ויין" מידיו של ויליאם ארל וממנה את לושיוס פוקס למנכ"ל.
לאחר שברוס מחליט לשקם את אחוזת ויין ולבנות אותה מחדש כדי שתכלול גם את מערת העטלף, הוא פוגש את רייצ'ל, שאומרת לו ש"ברוס ויין" האמיתי הלך לאיבוד לפני שנים, וכעת באטמן הוא הדמות הדומיננטית, וכי אולי היא תזכה יום אחד שברוס האמיתי ישוב.
בסצנה האחרונה לסרט, הרומזת על סרט ההמשך, נפגשים באטמן וג'יימס גורדון, שקודם לדרגת סגן.
גורדון מציין בפני באטמן כי כעת תהיה הסלמה במצב.
כדבריו, "אנחנו נקנה כלי נשק חצי אוטומטיים, הם יקנו כלי נשק אוטומטיים, אנחנו נקנה קוולאר, הם יקנו כדורים חודרי שריון".
כאשר נשאל מדוע העניין מפחיד אותו, הוא משיב לבאטמן "אתה לובש מסיכה, קופץ על גגות העיר", רמז לכך שהאויב הבא יהיה ברמתו של באטמן לפחות.
הוא מציג בפני באטמן כרטיס ביקור שהשאיר פושע חדש, אחריו המשטרה מחפשת בגין שוד מזוין ורצח כפול.
כרטיס הביקור הוא קלף "ג'וקר", רמז לכך שהאויב הראשי בסרט ההמשך יהיה אחד מאויביו הגדולים ביותר של הבאטמן - הג'וקר.
כריסטיאן בייל – ברוס ויין/באטמן, תעשיין מיליארדר שהוריו נרצחו בעודו ילד.
הוא מחפש ברחבי העולם אחר האמצעים להילחם באי-צדק, ולבסוף הופך לבאטמן.
מייקל קיין – אלפרד פניוורת', משרתם הנאמן של הזוג ויין, שממשיך לשרת את בנם לאחר מותם הטרגי.
ליאם ניסן – הנרי דוקארד, איש מסתורי אשר מציע לוויין אפשרות להצטרף ל"ליגת הצללים" ולהילחם באי-צדק.
מאוחר יותר הוא מתגלה כראס-אל-גול האמיתי.
גארי אולדמן – ג'יימס גורדון, השוטר היחידי במשטרת גות'אם שאינו מושחת.
מורגן פרימן – לושיוס פוקס, ראש מחלקת המדע השימושי ב"תעשיות ויין", אחראי למגוון הפטנטים שברשותו של באטמן.
קייטי הולמס – רייצ'ל דוז, חברת ילדות של ברוס ועוזרת התובע המחוזי.
טום וילקינסון – קרמיין פלקונה, ראש המאפיה בעיר גות'אם.
קן ואטאנבה – אדם המתחזה לראס-אל-גול בתחילת הסרט.
קיליאן מרפי – ד"ר ג'ונתן קריין/הדחליל, הפסיכיאטר המחוזי והבכיר בבי"ח לחולי נפש "ארקהם".
משתמש בגז עצבים כדי להפחיד אנשים בדמות "הדחליל".
בסרט משתתפים גם רוטגר האוור כויליאם ארל, מארק בון ג'וניור כבלש ארנולד פלאס, קולין מקפרליין כמפקח המשטרה לואב, ליינוס רואץ' ושרה סטיוארט כתומאס ומרתה ויין וריצ'רד ברייק כג'ו צ'יל.
ג'ק גליסון שיחק ילד שבאטמן מציל אותו.
"עולמו של באטמן הוא מבוסס המציאות...
זו תהא מציאות עכשווית ומוכרת שמתוכה תצמח דמות הרואית יוצאת דופן." - כריסטופר נולאן
בשנת 2003 אולפני האחים וורנר שכרו את כריסטופר נולאן ("ממנטו") לביים סרט חדש במיתולוגיית באטמן.
חודשיים לאחר מכן נשכר דייוויד ס.
גויר, שהיה התסריטאי לסרטים כ"העורב: עיר המלאכים" ושלושת סרטי "בלייד".
נולאן עצמו ציין את כוונתו ליצור את סיפור מקורו של באטמן בדרך שלא נראתה עד כה, בצורה מציאותית ומלאת אנושיות.
נולאן חש כי הסרטים הקודמים בסדרה שמו דגש יותר על סגנון מאשר על דרמה, וציין כי השפעתו הייתה סרטו של ריצ'רד דונר "סופרמן" משנת 1978 - תיאור התפתחותו של הגיבור.
גם, בדומה לסופרמן, נולאן רצה להשתמש בצוות שחקנים מכובד ומוכר כדי להשרות אווירה אפית ויותר אמינה לסרט.
"ישנם פערים עצומים בסיפור מקורו של באטמן שמעולם לא נחקרו בספרי הקומיקס.
לנו יוצא למלא את הפערים הללו, לספר סיפור שלא סופר בעבר - לא בקולנוע, לא בטלוויזיה ובמידה מסוימת, גם לא בחוברות הקומיקס." - דייוויד ס.
נקודת ההשראה ההתחלתית של נולאן הייתה הסיפור הקצר "באטמן: האיש הנופל", שבו תואר מסעו חובק העולם של ברוס ויין.
הסצנות הפותחות את הסרט - ילדותו של ויין - גם הן לקוחות מאותו סיפור.
הנובלה הגרפית "באטמן: ליל כל הקדושים הארוך" והמשכה "באטמן: ניצחון אפל" (שהיוו השראה גם לסרט ההמשך, האביר האפל) השפיעו על גויר בכתיבת התסריט - תיאורו של ראש המאפיה פלקונה היה אחד מהאלמנטים הרציניים והמאופקים שבסיפור.
סיפורים אלה היו העיקריים ששרטטו את אויביו של באטמן כחברי כנופיות רציניים ושקולים, יותר מאשר 'חבורת הרעים' כפי שהופיעה בסרטים הקודמים בסדרה (כמו גם בסדרת הטלוויזיה הישנה והקאמפית).
דמותו של גורדון שורטטה לפי המקבילה לה ב"באטמן: שנה ראשונה", כמו גם עלילת הקומיקס בדבר שחיתות המשטרה עד לכדי הצורך בבאטמן.
הכותבים שקלו להוסיף את דמותו של התובע המחוזי הארווי דנט, אך הוסיפו במקום את דמותה של עוזרת התובע המחוזי רייצ'ל דוז בטענתם כי עדיין מוקדם לכך וכי לא יוכלו לעשות עמו צדק, כדבריהם.
גויר נשבה ברעיון חזרתו של ברוס ויין לאחר היעדרות רבת שנים, ורעיון זה הוא שדחף אותו ואת נולאן לפתח את העלילות שהוצגו בסרט, כלומר התפתחות הפשע והשחיתות לממדים עצומים.
נולאן סירב להשתמש בצוות צילום שני מתוך כוונה להישאר אחיד ביצירת חזונו.
הצילומים החלו במרץ 2004 בקרחון וטניוקול באיסלנד, ונבנו סטים לארמונו של ראס-אל-גול, אם כי מזג האוויר היה בעייתי.
תוך חיפוש השראה מסרטים מוקדמים של שנות ה-70 ו-שנות ה-80 של המאה ה-20, נולאן ביסס את יתר הצילומים באולפני שפרטון באנגליה (שם צולם הסרט "סופרמן").
סט עצום בגודלו נבנה כמערת העטלף, כמו גם התקנת 12 משאבות מים להקניית מראה מפל המים.
בינואר 2004 הושכר האנגר מטוסים בקרדינגטון, בדפורדשייר, אנגליה, שם צולמו מרבית מחלקי העיר גות'אם סיטי.
מגדלי מנטמור שבמנטמור, בקינגהמשייר, אנגליה נבחרו לשמש כאחוזת ויין, שבהם הרצפות הלבנות השרו לאחוזה אווירת הנצחה להוריו המתים של ויין.
המכון הארצי למחקר רפואי שבצפון מערב לונדון נבחר לשמש את בית החולים לחולי נפש "ארקהם אסיילום", בעוד תחנת הרכבת סנט פנקרס ותחנות השאיבה אבי-מילס שימשו לצילומי פנים של בית החולים.
באוניברסיטת לונדון השתמשו לצורך צילום בית המשפט וחלק מסצנות המרדף של הבאטמוביל צולמו בשיקגו.
השלטונות אישרו את הרמתו של גשר פרנקלין לצורך צילום הסצנה של סגירת האי נארוז.
נולאן קיבל השראה מסרט הפולחן המדע בדיוני "בלייד ראנר" בנוגע לאווירה האפלה שהוא מתעתד ליצור בבאטמן מתחיל.
מעצב התפאורות ניית'ן קראולי יצר מודל מיניאטורי של העיר גות'אם.
קראולי ונולאן עיצבו את העיר כדי שתשקף את מגוון הסגנונות האדריכליים והשינויים שהעיר עברה.
אלמנטים נלקחו מהערים שיקגו, ניו יורק וטוקיו (בעיקר תשתית הרכבות שבה).
מראה שכונת העוני "נארוז" מבוסס על העיר המגודרת קאולון (ההרוסה כיום) שבהונג קונג.
גרסתו של נולאן לבאטמוביל הוא ה"טאמבלר" ("לוליין"), מיני-טנק או רכב שטח ענקי וכבד שכביכול נוצר עבור הצבא.
נולאן השתמש בתבנית החרטום של מטוס P-38 לייטנינג בשביל מנוע הסילון של הבאטמוביל.
גוף הרכב נבנה מחומר פוליסטירן מבודד במשך חודשיים.
לאחר מכן הורכב הרכב עם תוספת מנוע V-8 של שברולט, ציר משאית כתוספת לציר האחורי, צמיגים של רכב שטח ומערכת מתלים של מכוניות מרוץ.
עקב הראות הקשה מתוך הרכב, הורכבו מצלמות בתוך תא הנהג.
בגרסת נולאן, החליפה של באטמן היא גם שריון גוף המסוגל לבלום כדורים.
בניגוד לחליפות קודמות, חליפה זו גמישה יותר ועשויה גומי סינתטי, שמאפשרת לחימה קלה יותר באמצעותה.
העיצוב הבסיסי לחליפה היה חליפה תחתונה העשויה מחומר נאופרן, שעוצבה על ידי חיבור חלקי לטקס.
דגימה נלקחה ממבנה גופו של כריסטיאן בייל, ונרקחו מספר תערובות שנועדו לתת לחליפה את התחושה הקלה והגמישה.
סמל העטלף המסורתי שאמור להופיע על החזה גם שונה.
מה שהיה בעבר עיגול צהוב כרקע לסמל עטלף שחור על החזה של באטמן, כיום הוא סמל עטלף שחור גדול שמתפרס על כל החזה, ללא רקע.
הגלימה השחורה והארוכה מזכירה כנפי עטלף ויכולה להפוך לדאון באמצעות השראת זרם חשמלי על ידי כפפות החליפה, מה שמאפשר לבאטמן לדאות בין גגות העיר.
נולאן רצה לתת לגלימה מראה כפי שהופיע ברבות מנובלות הקומיקס, כלומר כיסוי ארוך ומתנופף.
לצורתה הקשיחה של הגלימה נלקח דגם מצנח ניילון מיוחד שרגיש לזרם אלקטרוסטטי.
תהליך זה היה בשימוש כוח המשטרה הלונדוני כדי לצמצם גילוי על ידי אמצעי ראיית לילה.
חגורת האביזרים גם שונתה, הצבע של החגורה הפך לצהוב כהה.
החגורה במקור היא רתמה שנועדה לטיפוס הרים וכוללת כננת אוטומטית שנועדה להשתלב עם רובה-חבלים.
בחגורת הפטנטים שלו נושא באטמן כלי נשק רבים כגון רובה-חבלים, באטראנגים (בומרנג המעוצב כעטלף), שוריקנים, פצצות נפץ, רימוני גז ואמצעים אלקטרוניים שונים.
הכפפות של באטמן עברו שיפוץ, ועליהן באטמן מלביש מגיני זרועות עם שלושה תערים חדים על כל אחד, אותם הוא "שאל" מליגת הצללים.
בסרט זה מפותח גז הזיות מיוחד מפרח כחול נדיר הצומח על הרי ההימלאיה הקפואים באסיה.
הגז מעורר באדם הנחשף לו את פחדיו העמוקים ביותר, מה שיכול לגרום לו לצאת מדעתו.
"ליגת הצללים" של ראס-אל-גול הייתה הראשונה שהבינה זאת ובעזרתו של ד"ר ג'ונתן קריין ייצרה אותו.